section_heading: Prvi svjetski rat
paragraph_text: Na početku Prvog svjetskog rata 31. pješačka divizija je zajedno s 42. divizijom sačinjavala XXI. korpus kojim je zapovijedao Fritz von Below. Nalazila se na Zapadnom bojištu u sastavu 6. armije kojom je zapovijedao bavarski princ Rupprecht. Zapovijedajući 31. pješačkom divizijom Berrer sudjeluje u Bitci u Loreni nakon čega je divizija premještena je sjeverni dio bojišta gdje je držala položaje na rijeci Sommi. U siječnju 1915. Berrer je s 31. divizijom premješten na Istočno bojište gdje sudjeluje u Drugoj bitci na Mazurskim jezerima.